สถานีโดไอ

สถานีโดไอ (Doai-eki) เป็นสถานีรถไฟโดยสารในเมืองมินาคามิ จังหวัดกุมมะ ประเทศญี่ปุ่น ดำเนินการโดยบริษัทรถไฟญี่ปุ่นตะวันออก (เจอาร์อีสต์) สถานีเป็นที่รู้จักอย่างติดตลกว่าเป็น "สถานีตุ่นอันดับหนึ่งของญี่ปุ่น" (Nippon ichi no mogura eki) เพราะผู้โดยสารต้องลงบันได 486 ขั้นในอุโมงค์เป็นเวลา 10 นาที เพื่อไปยังชานชาลาฝั่งเที่ยวขึ้น และเป็นสถานีรถไฟที่ลึกที่สุดในญี่ปุ่น

**สาย**
สถานีโดไอให้บริการในสายโจเอ็ตสึ และอยู่ห่างจากจุดเริ่มต้นของสายที่ทาคาซากิ 69.3 กิโลเมตร

**บริการ**
ข้อมูล ณ เดือนมกราคม ค.ศ. 2024 มีบริการวันละ 8 เที่ยวในแต่ละทิศทาง โดยมีระยะห่างระหว่างเที่ยวประมาณ 1–3 ชั่วโมง เที่ยวล่องให้บริการถึงมินางามิ ในขณะที่เที่ยวขึ้นให้บริการถึงนางาโอกะ บริการทั้งหมดเป็นรถไฟท้องถิ่นซึ่งจอดทุกสถานี รถไฟบรรทุกสินค้า (ลากด้วยหัวรถจักรไฟฟ้า) ก็ใช้ชานชาลาทั้งสองแห่งเช่นกัน

**แผนผังสถานี**
สถานีโดไอมีลักษณะพิเศษคือมีชานชาลาด้านข้าง 2 แห่งซึ่งอยู่ห่างกันประมาณ 400 เมตร โดยชานชาลาหนึ่งอยู่ที่ระดับพื้นดิน ขณะที่อีกชานชาลาหนึ่งอยู่ใต้ดินลึก 70 เมตร ภายในอุโมงค์ชินชิมิซุ 
ชานชาลาใต้ดิน (สำหรับรถไฟเที่ยวขึ้นไปเอจิโกะ-ยูซาวะ และx) ตั้งอยู่ใต้ดินลึก 70 เมตร อยู่ตรงกลางอุโมงค์ชินชิมิซุยาว 13,500 เมตร สามารถไปถึงได้โดยลงบันได 486 ขั้นเท่านั้น เนื่องจากไม่มีลิฟต์หรือบันไดเลื่อน สามารถเข้าถึงได้จากประตูตรวจตั๋วผ่านทางเดินเชื่อมต่อที่มีหลังคายาว 143 เมตร (มีบันไดเล็ก 2 ขั้น ขั้นละ 12 ขั้น) ซึ่งข้ามทั้งทางหลวงหมายเลข 291 และแม่น้ำยูฮิโซะ จากนั้นเข้าไปในอุโมงค์และลงบันไดอีก 462 ขั้นไปยังชานชาลา
ชานชาลาใต้ดินซึ่งใช้เวลาลงจากประตูตรวจตั๋ว 10 นาที มีห้องพักคอยเล็ก ๆ และเคยมีห้องน้ำแต่ปิดบริการประมาณ ค.ศ. 2022 
ชานชาลาเหนือพื้นดินสำหรับรถไฟเที่ยวล่อง (ไปมินาคามิ) อยู่ที่ระดับพื้นดิน สามารถเข้าถึงได้ (โดยไม่ต้องขึ้นบันได) จากประตูตรวจตั๋ว แม้ว่าจะมีบันไดตรงทางเข้าอาคารสถานีก็ตาม
สถานีไม่มีผู้ดูแล โดยเคยมีผู้ดูแลก่อนวันที่ 14 มีนาคม ค.ศ. 1985 สถานีไม่มีเครื่องจำหน่ายตั๋ว มีเพียงเครื่องออกใบรับรองสำหรับขึ้นรถไฟเท่านั้น สถานีโดไอไม่รับบัตรซุยกะ และบัตรไอซี อื่นๆ

**ชานชาลา**

**ภาพสถานี**

**ประวัติ**
 รถไฟทางเดี่ยวสายโจเอ็ตสึระหว่างมินาคามิ และเอจิโกะ-ยูซาวะ เปิดให้บริการใน ค.ศ. 1931 โดยใช้อุโมงค์ชิมิซึซึ่งมีความยาว 9,702 เมตร โดยมีทางรถไฟวนในอุโมงสองวง- สถานีโดไอ เปิดบริการเมื่อวันที่ 19 ธันวาคม ค.ศ. 1936 - สายโจเอ็ตสึถูกเปลี่ยนจากทางเดี่ยวเป็นทางคู่ โดยเปิดให้บริการใน ค.ศ. 1967 พร้อมกับอาคารสถานีปัจจุบัน โดยใช้เส้นทางอุโมงค์ชิน-ชิมิซึที่มีความยาว 13,500 เมตร ความก้าวหน้าในการสร้างอุโมงค์ทำให้สามารถสร้างเส้นทางที่ตรงกว่า แต่มีอุโมงค์ที่ลึกกว่าเมื่อเทียบกับอุโมงค์ชิมิซึเดิม ส่งผลให้ผู้โดยสารที่ขึ้นรถไฟขบวนเที่ยวขึ้นมุ่งหน้าไปที่สถานียูบิโซะ และ โดไอ จะต้องขึ้นจากชานชาลาที่ตั้งอยู่ใต้ดินภายในอุโมงค์ชิน-ชิมิซุ- โจเอ็ตสึชิงกันเซ็งเปิดให้บริการใน ค.ศ. 1982 เนื่องจากผู้โดยสารส่วนใหญ่เปลี่ยนไปขึ้นรถไฟชิงกันเซ็ง รถไฟด่วนส่วนใหญ่บนสายโจเอ็ตสึจึงหยุดให้บริการ และค่อย ๆ ถอดรถที่เหลือออกเนื่องจากจำนวนผู้โดยสารของสายโจเอ็ตสึลดลงdate=January 2025- หลังการแปรรูปของการรถไฟแห่งประเทศญี่ปุ่น (เจเอ็นอาร์) เมื่อวันที่ 1 เมษายน ค.ศ. 1987 สถานีจึงตกอยู่ภายใต้การควบคุมของเจอาร์อีสต์

**ในสื่อยอดนิยม**
การขึ้นบันไดจากชานชาลาใต้ดินปรากฏในตอนต้นของนวนิยายเรื่อง คูราอิมาซุ ไฮ โดย ฮิเดโอะ โยโกยามะ เช่นเดียวกันกับในละครโดยเอ็นเอชเค และภาพยนตร์ที่ดัดแปลงจากนวนิยายดังกล่าว การขึ้นบันไดจากชานชาลาใต้ดินปรากฏในในมังงะและอนิเมะเรื่อง สาวน้อยนักปีนเขา ซึ่งเป็นจุดหมายปลายทางก่อนที่จะปีนภูเขาทานิงาวะทางทิศตะวันตกของสถานี
แหล่งข่าวออนไลน์ระบุว่าสถานที่นี้มีผีสิง จึงกลายเป็นจุดล่าผีของคนในท้องถิ่น

**พื้นที่โดยรอบ**
ภูเขาทานิงาวะ (หนึ่งใน "100 ภูเขาที่มีชื่อเสียงในญี่ปุ่น")- 291

**ดูเพิ่ม**
 รายชื่อสถานีรถไฟในประเทศญี่ปุ่น

**อ้างอิง**

**แหล่งข้อมูลอื่น**
  Doai Station Experience. ยูทูบ-  Inside Japan's DEEPEST Station. ยูทูบ-  What is the deepest train station in Japan like? (Doai station). ยูทูบ-  Station information (JR East) ja
หมวดหมู่:สถานีรถไฟในจังหวัดกุมมะ
หมวดหมู่:สถานีรถไฟในญี่ปุ่นเปิดทำการใน ค.ศ. 1936
หมวดหมู่:สถานีรถไฟของบริษัทรถไฟญี่ปุ่นตะวันออก
หมวดหมู่:สายโจเอ็ตสึ
หมวดหมู่:มินาคามิ, กุมมะ